郎筠玉

郎筠玉，本名郎紫峰，藝名新肖仔，本籍北京，著名粵劇演員。戲行人稱仔姐。擅長文武生同花旦。成個戲行啲花旦，係得佢能夠唱到三種喉底。首本戲《平貴別窯》、《花木蘭》、《穆桂英》、《仕林祭塔》等等。門下弟子有林小群、郎秀雲。

生平 
郎筠玉喺廣州出世，係清朝駐粵八旗子弟嘅後人。8歲跟老豆去茶座賣唱。13歲入行喺廣州西堤大新公司天棚做日戲，起咗「新肖仔」呢個藝名。1940年代喺越南入靚少佳嘅「勝壽年」劇團，仲同靚少佳拉埋天窗，做千里駒嘅名劇《金葉菊》。1949年之後，佢入過「勝壽年」劇團、「新世界」劇團同「珠江」劇團，同羅品超、文覺非、呂玉郎合作。1958年入廣東粵劇院，係嗰時嘅台柱，之後亦做過劇團團長。1988年做《六國大封相》喺舞台暈低，之後無再登台。

攷 

郎氏
北京人
粵劇演員